Document ID: 32000D0807

KOMISIJAS LēMUMS
(2000. gada 11. decembris),
ar ko nosaka kodēto formu un kodus dzīvnieku slimību izziņošanai saskaņā ar Padomes Direktīvu 82/894/EEK un atceļ Lēmumus 84/90/EEK un 90/442/EEK
(paziņots ar dokumenta numuru C(2000) 3701)
(dokuments attiecas uz EEZ)
(2000/807/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1982. gada 21. decembra Direktīvu 82/894/EEK par dzīvnieku slimību izziņošanu Kopienā 1, kurā jaunākie grozījumi izdarīti ar Komisijas Lēmumu 2000/556/EK 2, un jo īpaši tās 5. pantu,
tā kā:
(1) Komisijas Lēmumā 84/90/EEK 3, kurā jaunākie grozījumi izdarīti ar Lēmumu 89/163/EEK 4, noteikta kodētā forma, kāda dzīvnieku slimības ir izziņojamas saskaņā ar Direktīvu 82/894/EEK.
(2) Komisijas Lēmumā 90/442/EEK 5, kurā jaunākie grozījumi izdarīti ar 1996. gada 17. decembra lēmumu 6, noteikti kodi dzīvnieku slimību izziņošanai.
(3) Ir nepieciešams konsolidēt un atjaunināt šos lēmumus. Lielāku skaidrību radītu šo lēmumu atcelšana un attiecīgi viena jauna lēmuma pieņemšana.
(4) EK un Andoras Apvienotās komitejas 1999. gada 22. decembra Lēmumā Nr. 2/1999 par kārtību, kādā īstenojams 1997. gada 15. maijā Briselē parakstītais protokols par veterinārijas jautājumiem papildus Nolīgumam sarakstes veidā starp Eiropas Ekonomikas kopienu un Andoras Firstisti 7, prasīta Andoras pievienošana dzīvnieku slimību izziņošanas sistēmai.
(5) Jauna tīkla datorsistēma tiek ieviesta, lai ļautu pārsūtīt informāciju par slimībām, kā prasīts Direktīvā 82/894/EEK.
(6) Beļģija, Somija, Vācija, Grieķija, Nīderlande, Norvēģija, Portugāle un Spānija ir mainījušas izziņošanas sistēmā izmantoto reģionu numerācijas sistēmu.
(7) Lai uzlabotu sistēmu, ir jāpieņem noteikums par precīzāku slimības uzliesmojumu lokalizāciju, atsaucoties uz ģeogrāfisko garumu un platumu.
(8) Lai aizsargātu pārsūtāmās informācijas konfidencialitāti, šā lēmuma pielikumi nav publicējami.
(9) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Lai veiktu dzīvnieku slimību paziņošanas procedūru, informāciju pārsūta kodētā formā, kas noteikta šā lēmuma I, II un III pielikumā.
2. pants
Lai veiktu dzīvnieku slimību paziņošanas procedūru, informāciju pārsūta, izmantojot kodus, kas noteikti šā lēmuma IV līdz X pielikumā.
3. pants
Šo lēmumu piemēro no 2001. gada 1. janvāra.
4. pants
Lēmumus 84/90/EEK un 90/442/EEK atceļ no datuma, kas minēts 3. pantā.
5. pants
Šis lēmums ir adresēts dalībvalstīm.
Briselē, 2000. gada 11. decembrī

Labels: 12
0
6